বাংলাদেশ কাণ্ডের প্রতিবাদে হাওড়া ব্রিজে বিজেপির বিক্ষোভ, পুলিশের সঙ্গে ধস্তাধস্তি

কলকাতা: বাংলাদেশে (Bangladesh) হিন্দু যুবক দীপুর হত্যার প্রতিবাদে উত্তপ্ত হয়ে ওঠে কলকাতা। বুধবার বিজেপির ‘হাওড়া ব্রিজ অবরোধ’ (BJP Protest at Howrah Bridge) কর্মসূচিকে কেন্দ্র করে ধুন্ধুমার কাণ্ড। হাওড়া ব্রিজে (Howrah Bridge) ওঠার আগেই বিজেপির মিছিল আটকে দেয় পুলিশ। ব্যারিকেড ভেঙে এগিয়ে যাওয়ার চেষ্টা বিজেপির কর্মী সমর্থকদের।পুলিশের সঙ্গে বাক্‌বিতণ্ডায় জড়ান বিক্ষোভকারীরা। রাস্তার উপর বসে পড়েন তাঁরা।পুলিশের সঙ্গে ধস্তাধস্তি বাধে। পুলিশের দাবি, হাওড়া ব্রিজে বিজেপির মিছিল নিয়ে যাওয়ার অনুমতি নেই। তাই মিছিল আটকে দেওয়া হয়েছে। তা আটকাতেই ধুন্ধুমার পরিস্থিতি তৈরি হয়েছে।

এদিন সকালে বিজেপি কর্মী সমর্থকরা হাওড়া ব্রিজ দিয়ে মিছিল এগিয়ে নিয়ে যাওয়ার চেষ্টা করেন। পুলিশে ব্যরিকেড ভেঙে দেওয়ার চেষ্টা হয়। পুলিশ বাধা দিলে পরিস্থিতি উত্তপ্ত হয়ে ওঠে। পুলিশের সঙ্গে ধস্তাধস্তি বাধে কর্মী-সমর্থকদের। তারা হাওড়া ব্রিজে বসে পড়েন। ধুন্ধুমার পরিস্থিতির তৈরি হয়। ঘটনায় ব্যাপক উত্তেজনা এলাকায়। মোতায়েন রয়েছে বিশাল পুলিশ বাহিনী। বাধা পেয়ে রাস্তার উপর বসে পড়েন তাঁরা। পুলিশের ব্যারিকেড টপকে মিছিল এগোনোর চেষ্টা করতে রণক্ষেত্রের চেহারা নেয়। শুরু হয় পুলিশের সঙ্গে ধস্তাধস্তি। তার জেরে হাওড়া ব্রিজ এবং তার আশপাশে যানজটের সৃষ্টি হয়েছে।মোতায়েন রয়েছে বিশাল পুলিশ বাহিনী।

আরও পড়ুন:বইছে উত্তরের হাওয়াও, বড়দিনেও হাড়কাঁপানো শীত! কোন জেলায় কত ঘরে পারদ?

ময়মনসিংহে দীপু দাসকে পিটিয়ে খুনের অভিযোগ ওঠে। সেই ঘটনার প্রতিবাদ শুরু হয় পশ্চিমবঙ্গ-সহ ভারতের বিভিন্ন প্রান্তে। মঙ্গলবার বিশ্ব হিন্দু পরিষদ, এভিবিপি, হিন্দু জাগরণ মঞ্চ-সহ সঙ্ঘ পরিবারের একাধিক সংগঠনের ডাকে কলকাতায় বাংলাদেশের উপদূতাবাস অভিযানকে কেন্দ্র করে উত্তপ্ত হয়ে উঠেছিল বেকবাগান এলাকা।বাংলাদেশের উপদূতাবাসের সামনে পৌঁছোনোর আগেই বিক্ষোভকারীদের আটকে দেয় পুলিশ। বিক্ষোভকারীদের তরফে জানানো হয়েছে, বাংলাদেশ উপদূতাবাসে স্মারকলিপি দেওয়া হবে। পুলিশ বিক্ষোভকারীদের আটকাতেই রণক্ষেত্রের চেহারা নেয় বেকবাগান এলাকা।বুধবার হাওড়া ব্রিজ পর্যন্ত বিক্ষোভ কর্মসূচি নিয়েছে বিজেপি। পূর্ব নির্ধারিত সেই মিছিলের অনুমতি ছিল, তবে তা হাওড়া ব্রিজের আগে পর্যন্ত। পুলিশের দাবি, কলকাতা-হাওড়া-সহ অন্যান জেলাকে সংযুক্তকারী হাওড়া ব্রিজে মিছিলের অনুমতি দেয়নি পুলিশ। কিন্তু এদিন সকালে বিজেপি কর্মী সমর্থকরা হাওড়া ব্রিজ দিয়ে মিছিল এগিয়ে নিয়ে যাওয়ার চেষ্টা করেন। পুলিশে ব্যরিকেড ভেঙে দেওয়ার চেষ্টা হয়। পুলিশ বাধা দিলে পরিস্থিতি উত্তপ্ত হয়ে ওঠে।